№ КГД-06-12/294-ВН от 08.01.2026

**«Қаржылық тұрақтылық коэффициенттерін есептеу және сыныптардың шекараларын айқындау қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы 9 сәуірдегі № 372 бұйрығына өзгерістер енгізу туралы» Қазақстан Республикасының Қаржы министрі бұйрығының жобасын** (бұдан әрі – Жоба)

**қабылдаудың ықтимал қоғамдық-саяси, құқықтық,**

**ақпараттық және өзге де салдарын**

**БАҒАЛАУ**

1. **Қоғамдық-саяси салдарын бағалау:**

Жобада нормативтік құқықтық актіні өзектендіруге бағытталған редакциялық сипаттағы өзгерістер енгізіледі.

Жоба азаматтардың құқықтары мен заңды мүдделеріне әсер етпейді, сондай-ақ қоғамдық-саяси пікірталас тудырмайды. Жоба бұқара халықтың мүдделерін қозғайтын немесе қоғамдық-саяси пікірталас тудыратын өзгерістерді көздемейді.

Жобаны қабылдау қоғамда әлеуметтік шиеленісті немесе наразылықты тудырмайды. Керісінше, реттеуші сілтемелерді түзету құқық қолданудың дәлдігі мен біркелкілігін арттырады, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

1. **Құқықтық салдарын бағалау:**

Жоба «Құқықтық актілер туралы» Қазақстан Республикасы Заңының 50-бабының 2-тармағына сәйкес норманы өзектендіру мақсатында әзірленді.

Жоба жаңа міндеттер мен шектеулер енгізбейді, заңнаманы қолдануда құқықтық айқындылық пен болжамдылықты нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары қалыпты деп бағаланады, өйткені ұсынылып отырған өзгерістер редакциялық сипатта болады және «Бухгалтерлік есеп пен қаржылық есептілік туралы» 2007 жылғы 28 ақпандағы Қазақстан Республикасының Заңына сәйкес бухгалтерлік есепке алуды жүргізу және қаржылық есептілікті жасау жөніндегі міндет жүктелмеген дара кәсіпкерлердің салықтық есепке алуды ұйымдастыру және жүргізу қағидаларын бекіту туралы Қазақстан Республикасы Қаржы министрінің 2018 жылғы 1 ақпандағы   
№ 98 бұйрығына сілтемені жою және оны «Салықтық есепке алуды ұйымдастыру және жүргізу қағидаларын бекіту туралы» Қазақстан Республикасы Қаржы министрінің 2025 жылғы 2 қазандағы № 562 [бұйрығын](http://10.61.42.188/kaz/docs/V1800016388#z0)аалмастыру бөлігінде жағдайды өзектендіруге бағытталған.Жобаны іске асыру қолданыстағы нормаларды нақтылауға және сәйкестендіруге мүмкіндік береді, бұл оларды одан әрі қолданудың дұрыстығын қамтамасыз етеді.

Сонымен қатар түсіндіру жұмыстарын жүргізуді талап етпейді, қажет болған жағдайда тиісті баспасөз-релизі ұсынылатын болады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

Жоба республикалық бюджеттен қосымша шығыстарды талап етпейді және кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Басқа салдары болжанбайды.

**Қазақстан Республикасының**

**Қаржы министрі М. Такиев**

**Согласовано**

06.01.2026 17:59 Душкенова Назгуль Кувашевна

06.01.2026 18:10 Сисембаева Меруерт Кабдырашиткызы

